У інтэрнэт-рэсурсе belaruspartizan.org, а таксама ў некаторых іншых рэсурсах зьявіліся ананімныя лісты, дасланыя, нібыта, супрацоўнікамі міліцыі й КДБ, якія спачуваюць апазыцыі. Паводле гэтых паведамленьняў, МУС і КДБ рыхтуюць шэраг захадаў, каб супрацьстаяць акцыі апазыцыі, якая прызначана на 19 сакавіка. У ліку названых захадаў, быццам, плянуюцца і вельмі жорсткія, якіх дагэтуль ніколі не скарыстоўвалі.